
ŠIAULIŲ MIESTO SAVIVALDYBĖS ADMINISTRACIJOS 
ŠVIETIMO SKYRIUS


SPRENDIMO „DĖL ŠIAULIŲ MIESTO SAVIVALDYBĖS TARYBOS 
2018 M. SPALIO 4 D. SPRENDIMO NR. T- 350 „DĖL ŠIAULIŲ MIESTO SAVIVALDYBĖS MOKYMO LĖŠŲ PASKIRSTYMO IR PANAUDOJIMO TVARKOS APRAŠO PATVIRTINIMO“ PAKEITIMO“ PROJEKTO
AIŠKINAMASIS RAŠTAS

2025-01-06
Šiauliai


Parengto sprendimo projekto tikslas – pakeisti Šiaulių miesto savivaldybės mokymo lėšų paskirstymo ir panaudojimo tvarkos aprašą (toliau – ML aprašas) ir jį išdėstyti nauja redakcija.

Šiaulių miesto savivaldybei skirtų mokymo lėšų paskirstymo ir panaudojimo principus reglamentuoja Šiaulių miesto savivaldybės mokymo lėšų paskirstymo ir panaudojimo tvarkos aprašas, patvirtintas 2018 m. spalio 4 d. Šiaulių miesto tarybos sprendimu Nr. T-350. Šis aprašas yra parengtas vadovaujantis Lietuvos Respublikos Vyriausybės 2018 m. liepos 11 d. nutarimu Nr. 679 aptvirtintu Mokymo lėšų apskaičiavimo, paskirstymo ir panaudojimo tvarkos aprašu.
Minėti teisės aktai reglamentuoja, kad mokymo lėšos švietimo pagalbai mokyklose teikti yra skiriamos savivaldybei ir vėliau savivaldybės jas paskirsto mokykloms.

Lietuvos Respublikos Vyriausybė 2024 m. gruodžio  30 d. nutarimu Nr. 1102 „Dėl Lietuvos Respublikos Vyriausybės 2018 m. liepos 11 d. nutarimo Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ pakeitimo“‚ pakeitė Mokymo lėšų, apskaičiavimo, paskirstymo ir panaudojimo tvarkos aprašą, kurio 14 2 papunktyje  nurodoma, kad mokymo lėšos prevencinėms programoms įgyvendinti ir psichologinei, specialiajai pedagoginei, specialiajai, socialinei pedagoginei švietimo pagalbai mokyklose skiriamos mokykloms.
Atsižvelgiant į Vyriausybės nutarimu patvirtinto aprašo pakeitimus ML apraše keičiama:
.	keičiamas 4.2 papunktis, kuris reglamentuoja, kad Savivaldybei skiriamos lėšos psichologinei, specialiajai pedagoginei, specialiajai, socialinei pedagoginei švietimo pagalbai pedagoginę psichologinę pagalbą teikiančiose įstaigose, o 6 punkte nurodoma, kam šios lėšos yra naudojamos; 
.	koreguojami 9.5 ir 14.3 papunkčiai, kuriuose sąvoka „grįžę iš užsienio vaikai“ pakeista į sąvoką „migrantai“ ir pakoreguotas pareiginės algos bazinio dydžio ugdymo reikmių koeficientas;
.	koreguojamas 18 punktas sąvoką „sąlyginis klasių (grupių) skaičius“ pakeičiant į sąvoką  „sąlyginių klasių (grupių) skaičius“.

Priėmus sprendimą, bus įgyvendinamas Lietuvos Respublikos Vyriausybės 2018 m. liepos 11 d. nutarimas Nr. 679 „Dėl mokymo lėšų apskaičiavimo, paskirstymo ir panaudojimo tvarkos aprašo patvirtinimo“.

Galiojantys Savivaldybės teisės aktai nebus keičiami. 

Sprendimui įgyvendinti papildomų teisės aktų nereikės.
Sprendimui įgyvendinti reikalingos lėšos.
Sprendimui įgyvendinti papildomos lėšos nebus reikalingos.
Sprendimo projekto antikorupcinis vertinimas.
Atliktas antikorupcinis vertinimas ir parengta antikorupcinio vertinimo pažyma.
Sprendimo projektą parengė Šiaulių miesto savivaldybės administracijos Švietimo skyrius. Tiesioginis rengėjas – Švietimo skyriaus vedėjo pavaduotoja S. Verenkaitė-Bubliauskienė, tel. (8 41)  386 470. Projekto iniciatorius –  Švietimo skyrius.

